Í tilefni af viðtalinu við hana Þorbjörgu í dag á vefnum er ekki úr vegi að birta uppskrift eftir manninn hennar , hann Umahro af dýrindis ávaxtagraut fyrir jólin . Fyrir 4 persónur 300 gr frosin hindber eða jarðarber 2 epli , skorin í grófa bita 2 perur skornar í grófa bita 40 döðlur steinlausar , grófsaxaðar 1 mjög lítill hnífsoddur sjávar - eða steinsalt 1 mjög lítill hnífsoddur nýmalaður svartur pipar Setjið allt innihaldið í pott og stillið á meðalhita . Látið krauma í u.þ.b. 45 mín , þar til ber , döðlur og ávextir eru “ uppleyst ” . Skoðið “ venjulegan ” tilbúinn ávaxtagraut . Þar er meira af sykri en ávöxtum . Þetta er villandi – ætti ekki frekar að kalla grautinn “ sykur - og ávaxtagrautur ” – sérlega óhollur ” . Grautinn er hægt að borða heitan sem kaldan . Það klæðir hann vel að hella örlitlum ( soja ) rjóma út á . Grautinn er einnig hægt að nota til að laga “ alvöru ” ávaxtajógurt . Blandið hreinu jógúrti í ávaxtagrautinn og útkoman er frábær og mun hollari en hefðbundið ávaxtajógurt sem í raun ætti að heita “ sykur - og ávaxtajógúrt ” . Njótið vel – Umahro . Online . Þú getur afskráð þig hvenær sem er og þú mátt treysta því að upplýsingar þínar eru öruggar og komast ekki í hendur þriðja aðila .